hotchpotch/miracl-hf-unified huggingface dataset:
Jessica Biel
Jessica Claire Biel Timberlake (s. 3. maaliskuuta 1982 Ely, Minnesota, Yhdysvallat) on yhdysvaltalainen näyttelijä. Hänet tunnetaan muun muassa Mary Camdenin roolistaan televisiosarjassa "Seitsemäs taivas" sekä rooleistaan elokuvissa "Silmänkääntäjä", "Texasin moottorisahamurhat", "The A-Team" ja "Ystävänpäivä".
Bielin vanhemmat ovat John Edward Biel ja Kimberly Conroe. Perhe on saksalaista, ranskalaista, irlantilaista, englantilaista ja choctaw-sukua. Biel kasvoi pikkuveljensä Justinin kanssa Boulderissa, Coloradossa. Hän opiskeli nuorena laulua, esiintyi useissa musikaaleissa ja suunnitteli uraa musiikkiteatterissa. Biel näytteli mm. "Anniessa", "The Sound of Musicissa" ja "Kaunotar ja hirviö" -musikaalissa.
Biel kävi high schoolin korkeatasoisessa ranskan- ja englanninkielisessä yksityiskoulussa Los Angelesissa ja opiskeli sen jälkeen Tuftsin yliopistossa Massachusettsissa, muttei valmistunut.
Biel aloitti mallintyöt vuonna 1994, ja näyttelijänura urkeni kaksi vuotta myöhemmin, kun hän sai Mary Camdenin roolin televisiosarjassa "Seitsemäs taivas". Aaron Spellingin ja Brenda Hamptonin tuottamasta sarjasta tuli uuden WB-kanavan suosituin sarja. Biel näytteli ensimmäisen elokuvaroolinsa 15-vuotiaana Peter Fondan kanssa elokuvassa "Uleen kulta" (1997).
Vuonna 2000 Biel poseerasi yläosattomana "Gear"-lehdessä, mikä aiheutti kohua, koska hän oli tuolloin vasta 17-vuotias. Hän päätti poseerata lehdessä, koska pelkäsi jäävänsä jumiin kiltin pikkutytön rooliin. Tapauksen johdosta "Seitsemäs taivas"-sarjan tuottajat haastoivat lehden oikeuteen ja Bielin sopimus purettiin. Hän katui myöhemmin päätöstään, mutta pitää sitä oppimiskokemuksena.
"Seitsemännen taivaan" jälkeen Biel keskittyi lähinnä nuorille suunnattuihin elokuviin ja näytteli muun muassa elokuvissa "Kaikki pelissä" (2001), "Fuck the Rules" (2002) ja "Texasin moottorisahamurhat". Hän nosti profiiliaan esiintymällä elokuvissa "" (2004) ja "Elizabethtown" (2005).
Tammikuussa 2007 Biel alkoi seurustella laulaja-näyttelijä Justin Timberlaken kanssa. He kihlautuivat joulukuussa 2011 ja menivät naimisiin Italiassa lokakuussa 2012. Marraskuun 2014 alussa Biel kertoi odottavansa esikoistaan Timberlaken kanssa. Huhtikuussa 2015 syntyi heidän esikoispoikansa, Silas Randall Timberlake.
Art deco
Art deco () on ensimmäisen ja toisen maailmansodan välissä esiintynyt tyyli koristetaiteissa, josta se levisi vaikuttamaan arkkitehtuuriin, muotoiluun, muotiin ja kuvataiteisiin. Sanaa ryhdyttiin käyttämään vasta 1960-luvun lopulla, ja se juontuu Ranskassa 1925 pidetystä taideteollisuusnäyttelystä "Exposition Internationale des Arts Décoratifs et Industriels Modernes".
Art deco -tyyliä ajateltiin jugendtyylin korvaajaksi. Se poikkesi kuitenkin edeltäjästään seuraavasti:
Ensimmäistä maailmansotaa edeltänyt aika Euroopassa vaikutti art decon ihanteisiin. Liikettä on pidetty modernismin koristeellisena, eklektistisenä vastineena, jonka syntyyn vaikuttivat muun muassa:Suomessa art decoa pidetään ennen kaikkea taideteollisena tyylinä, joka esiintyi 1920-luvun klassismin ja 1930-luvun funktionalismin rajoilla. Kotimaassaan Ranskassa art deco ymmärretään laajempana käsitteenä, jossa se viittaa klassistisiin piirteisiin kaikissa taiteissa 1900-luvun ensimmäiseltä vuosikymmeneltä 1930-luvun loppuun.
Maalaustaiteessa on alettu tarkastelemaan esimerkiksi Juho Rissasen ja Eero Järnefeltin tuotantoa, joka näyttäytyy uudessa valossa Maurice Denis´n maalausten rinnalla. Kuvanveistossa tunnetaan Wäinö Aaltosen klassismi 1900-luvun alusta, mutta sitä on tarkasteltu harvemmin osana kansainvälisiä virtauksia. Suomalaisen maalaustaiteen art deco -maalareita olivat Nikolai Kaario ja Eva Gyldén.
Suomalaisen art decon helmiä on Eduskuntatalon esineistö taikka Arttu Brummerin art deco -kalusteet, joita arvosti Amos Anderson, jonka laaja rakennustoiminta 1920- ja 1930-luvuilla sai art deco -vaikutteisen klassismin piirteitä.
Merkittävä esimerkki art deco -arkkitehtuurista löytyy Helsingin Töölössä: Jalmari Peltosen vuosina 1931–34 suunnittelema neljän talon rivi Välskärinkadulla erottautuu alueelle tavanomaisesta "töölöläisfunkkiksesta" muun muassa julkisivu- ja porrashuonekoristelunsa ansiosta.
Astroseismologia
Astroseismologia on tutkimusala, joka tutkii tähtien järistyksiä mittaamalla tähdistä saapuvaa valoa.
Astroseismologia on ollut osana esimerkiksi seuraavia avaruuslentoja:
Kortisoni
Kortisoni on lisämunuaisen kuorikerroksen hormoni. Tarkemmin se on kortikosteroidi, jonka kemiallinen kaava on CHO ja CAS-numero 53-06-5. Se on läheinen kortikosteronille ja kortisolille.
Kortisonin löysi vuonna 1950 yhdysvaltalainen kemisti Edward Calvin Kendall. Kendall sai samana vuonna Nobelin lääketieteen palkinnon.
Kortisoni-sanalla viitataan monesti eri lääkeaineisiin, jotka muistuttavat rakenteeltaan kortisonia.
Tõnis Kasemets
Tõnis Kasemets (s. 17. maaliskuuta 1974 Pärnu, Viro) on virolainen autourheilija.
Vuonna 1995 Yhdysvaltoihin muuttanut Kasemets aloitti SCCA:ssa kilpailemisen. Monien kilpa-auto luokkien jälkeen liittyi arvostettuun Toyota Atlantic -sarjaan vuonna 2004. Vuonna 2005 hän sijoittui toiseksi, ja Paul Gentilozz kutsui Kasemetsin kilpailemaan talliinsa Rocketsport Racingiin Portlandin kisaan. Kasemets sijoittui 16:nneksi. Toistaiseksi hänen viimeisin kisansa Champ Car -sarjassa oli vuoden 2006 Road American osakilpailu.
Strutsilinnut
Strutsilinnut ("Struthioniformes") on suurikokoisten lentokyvyttömien lintujen lahko, jonka jäsenistä suurin osa on kuollut sukupuuttoon. Toisin kuin muilla lentokyvyttömillä linnuilla, strutsilintujen rintalastassa ei ole harjannetta, joten ne eivät voisi lentää, vaikka niillä olisikin riittävän isot siivet. Niitä kutsuttiinkin aikaisemmin nimellä "sileälastaiset". Lahkon lajeja elää Etelä-Amerikassa, Afrikassa, Australiassa, Uudessa-Guineassa ja Uudessa-Seelannissa. Strutsilintujen lähimpiä sukulaisia ovat tinamit, jotka on toisinaan luettukin mukaan strutsilintujen lahkoon.
Vanhentuneessa luokittelussa strutsilintujen lahkoon luettiin ainoastaan strutsi, ja muut heimot kuuluivat omiin lahkoihinsa: nandut nandulintuihin "Rheiformes", kasuaarit ja emut kasuaarilintuihin "Casuariiformes" ja kiivit kiivilintuihin "Apterygiformes".
Nykyisin elävien ja äskettäin sukupuuttoon kuolleiden strutsilintujen luokittelu BirdLife Suomen (2006) mukaan.
Katherine Legge
Katherine Legge (s. 12. heinäkuuta 1980 Guildford, Surrey, Yhdistynyt kuningaskunta) on englantilainen autourheilija. Hän on ajanut mm. Champ Carissa vuosina 2006-2007 ja kausina 2008-2010 DTM:ssä. Vuonna 2014 hän ajoi kaksi Formula E -sarjan osakilpailua Amlin Aguri -tallissa.
Toukokuussa 2015 Legge ilmoitti osallistuvansa vuoden 2016 Indianapolis 500 -kilpailuun pelkästään naisista koostuvassa Grace Autosport -tallissa, jolla FIA:n Naismoottoriurheilujaoston ("Women in Motorsport Commission of the FIA") tukemana pyritään tuomaan naisten tietoisuuteen uramahdollisuuksista tekniikan ja autonsuunnittelun aloilla.
Legge on testannut Formula 1 -talli Minardin kauden 2005 autolla, jolla hän oli ACI Vallelunga Circuitilla järjestetyissä testeissä parhaimmillaan kolmen parhaan joukossa. Samana vuonna Legge testasi myös A1 Grand Prix-sarjassa ajaneen A1-talli Britannian autoa Dubaissa.
Kortisoli
Kortisoli eli hydrokortisoni on lisämunuaisen kuorikerroksen hormoni eli kortikosteroidi.
Sekä liian pienet että liian suuret kortikoidimäärät aiheuttavat häiriöitä keskushermoston toiminnassa. Rasittuneisuus eli stressi lisää kortisolin tuotantoa, mistä syystä sitä kutsutaan stressihormoniksi.
Lääkkeellisesti kortisolia voidaan käyttää suonensisäisesti, suun kautta tai voiteena, esimerkiksi kyypakkauksessa ja tulehtuneelle ihoalueelle tarkoitetussa voiteessa.
Kortisolia kutsutaan toisinaan stressihormoniksi, koska henkinen ja ruumiillinen rasitus nostavat kortisolin tuotantoa.
Kortisolin vaikutukset ovat glukokortikoidivaikutuksia. Kortisoli esimerkiksi lisää glukoneogeneesiin tarvittavien maksaentsyymien määrää, jolloin glukoosin pitoisuus veressä kasvaa. Kortisoli voi aktivoida myös mineralokortikoidien reseptoreja, mutta mineralokortikoidien kohdesoluissa nefronissa on 11β-hydroksisteroididehydrogenaasi-entsyymiä (11βHSD I ja 11βHSD II), joka muuttaa kortisolin kortisoniksi. Kortisonilla ei mineralokortikoidivaikutusta ole, joten kortisoli ei pääse vaikuttamaan mineralokortikoidin tavoin.
Sekä liian pienet että liian suuret kortikoidimäärät aiheuttavat häiriöitä keskushermoston toiminnassa. Addisonin tautia sairastavat potilaat ovat usein apaattisia, masentuneita ja ärtyisiä, joskus psykoottisiakin. Suuret glukokortikoidiannokset aiheuttavat mielihyvää, unettomuutta, levottomuutta ja psykooseja.
Plasmassa suurin osa kortisolista kulkee sitoutuneena maksan tuottamiin proteiineihin: noin 90 % transkortiiniin ja 7 % albumiiniin. Tyypillinen kortisolipitoisuus ihmisen plasmassa kello 8 aamulla on 15 mikrogrammaa/desilitra.
Lääkkeellisesti kortisolia voidaan käyttää suonensisäisesti, suun kautta tai voiteena. Sen käyttötarkoitus on tulehduksen lievittäminen, minkä vuoksi sitä on esimerkiksi kyypakkauksessa ja tulehtuneelle ihoalueelle tarkoitetussa voiteessa.
Pitkäaikainen glukokortikoidihoito on keskeytettävä aina asteittain, esimerkiksi vähentämällä annosta 1/4:lla viikossa, kunnes saavutetaan niin sanottu korvaushoitotaso. Glukokortikoidihoidon yhtäkkinen keskeyttäminen, saattaa johtaa rasitustilanteissa lisämunuaiskuoren vajaatoimintatilaan eli ”steroid withdrawal” -oireyhtymään. Tällöin voi ilmetä muun muassa ruoansulatuskanavan yleisoireita (ruokahaluttomuutta, pahoinvointia, oksentelua), väsymystä, laihtumista, mielialan laskua, päänsärkyä, kuumetta sekä nivel- ja lihassärkyjä. Pitkäaikaista systeemistä steroidihoitoa saavalla potilaalla tulisi aina olla hätätilanteiden varalta mukanaan kortti, josta käytetty hoito ilmenee. Tähän voi hyvin käyttää SOS-passia.
Höga kusten
Höga kusten () on Pohjanlahden rannikkoalue Västernorrlandin läänissä Ruotsissa. Sen alueella ovat Kramforsin ja Örnsköldsvikin kunnat. Viime jääkauden jälkeen maa on alueella noussut 800 metriä, enemmän kuin missään muualla. Jyrkkäpiirteisessä kallio- ja mäkimaastossa maankohoamisen aikana syntyneet eri-ikäiset geologiset rantamuodostumat ja rannalle syntyneet muinaisjäännökset ovat nähtävillä eri korkeuksilla muutaman kilometrin levyisellä rannikkovyöhykkeellä.
Höga kusten hyväksyttiin UNESCOn maailmanperintökohteeksi vuonna 2000. Alueen pinta-ala on 1 425 neliökilometriä. Vuonna 2006 UNESCO liitti myös Merenkurkun saariston ("matala rannikko") mukaan maailmanperintöluetteloon, joten yhdessä ne muodostavat maailmaperintökohteen Kvarken – High Coast (Merenkurkku – Höga kusten), jonka pinta-ala on 3 370 neliökilometriä. Vuonna 2008 Unesco täsmensi kahden maan yhteisen maailmanperintökohteen nimityksen muotoon "Höga kusten / Merenkurkun saaristo". Luonto on alueella jatkuvassa muutostilassa, sillä maankuori palautuu jäämassojen painosta edelleen. Maankohoaminen rannikolla on 9 mm vuodessa.
Höga kustenilla sijaitsee Skuleskogenin kansallispuisto.
Hasin piirikunta
Hasin piirikunta () oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Kukësin prefektuuriin, joka vastaa nykyistä Kukësin maakuntaa. Piirikunnan pinta-ala oli 374 neliökilometriä ja vuoden 2001 väestönlaskennassa siellä oli 19 842 asukasta.
Piirikuntaan kuuluivat seuraavat kunnat: Fajzë, Gjinaj, Golaj ja Krumë. Pääkaupunkina toimi Krumë.
Kavajën piirikunta
Kavajën piirikunta () oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Tiranan prefektuuriin, joka vastaa nykyistä Tiranan maakuntaa. Piirikunnan pinta-ala oli 393 neliökilometriä ja vuoden 2001 väestönlaskennassa siellä oli 78 415 asukasta.
Piirikuntaan kuuluivat seuraavat kunnat: Golem, Gosë, Helmas, Kavajë, Kryevidh, Lekaj, Luz i Vogël, Rrogozhinë, Sinaballaj ja Synej. Pääkaupunkina toimi Kavajë.
Ponterosa
Ponterosa on suomalainen vuonna 2001 valmistunut komediaelokuva.
Elokuvakriitikot ovat pitäneet elokuvaa erittäin huonona. Arvioissa elokuvan käsikirjoitus ja dialogi on haukuttu ala-arvoiseksi ja elokuvan tekninen toteutus, erityisesti kuvaus, amatöörimäiseksi. Jotkut arvostelijat ovat kuitenkin nähneet elokuvalla huomattavaa camp-arvoa.
"Ponterosa" oli ainoa Suomessa vuonna 2001 tehty elokuva, joka ei saanut valtion elokuvasäätiöltä julkista tukea. Elokuvassa on käytetty rahoittajina sponsoreita. Elokuva kuvattiin Digital Betacam -videoformaatilla ja sitä kuvattiin Kirkkonummella, Helsingissä, Vantaalla ja Ahvenanmaalla.
Elokuva on esitetty televisiossa kolme kertaa. Viimeisin esitys on MTV3-kanavalta vuodelta 2006. Elokuvan DVD-versio julkaistiin 14. heinäkuuta 2006.
Kolme naismallia lähtee managerinsa kanssa lomalle Ahvenanmaalla sijaitsevalle Ponterosa-nimiselle leirintäalueelle, jonne saapuu myös impotenssista kärsivä Oskari, joka lähtee matkalle, kun vaimo heittää hänet ulos. Oskari tapaa Ruotsin-laivalla lähes sokean Jussin, jonka kanssa hän alkaa viettää aikaa. Leirintäalueen työntekijänä toimii mallien managerin sadistisia piirteitä omaava veli, Mauri. Näiden henkilöiden kohtaamisista seuraa kaikenlaista.
Utosjoki
Utosjoki on yksi Oulujoen sivujoista Pohjois-Pohjanmaalla. Joen pituus on noin 65 kilometriä, ja sen alkupiste on Utavaaran lähellä Puolangan Puustisensuolla paikassa, jossa Utospuro ja Haukipuro yhdistyvät. Joki virtaa suomaaston halki Yli-Utoksen, Sanginkylän, Aution ja Kemilän kyliä sivuiten, laskien Oulujoen Utajärveen Utajärven kuntakeskuksen lähettyvillä Utoslahden kylässä.
Utosjoella on kolme varsinaista sivujokea, Naamanjoki, Potkunjoki sekä Piltunginjoki, joka on Piltunginjärven laskujoki. Utosjoki on entinen uittojoki, jonka uomassa on nykyisin yksi voimalaitos, Fortum Power and Heat Oy:n Ala-Utoksen voimalaitos.
Utosjoen vuotuinen kalansaalis on vähäinen, kokonaissaaliin ollessa 2–3 tonnia vuodessa. Vuonna 2001 kokonaissaalis oli 2,4 tonnia, josta kirjolohta oli 35 %, haukea 22 %, ahventa 21 % ja särkeä 13 %. Kalastajakohtainen saalis oli vuonna 2001 noin 21 kilogrammaa.
Kalastustiedustelun perusteella Utosjoen kalakantaan kuuluvat edellä mainittujen saaliskalojen lisäksi myös taimen, harjus, siika, made, lahna, seipi, säyne ja kiiski. Utosjoessa esiintyy myös rapua.
Kainuun työvoima- ja elinkeinokeskuksen kalaistutusrekisterin mukaan Utosjokeen on istutettu kalastuskausittain pyyntikokoista kirjolohta.
Utosjoen Ylilammelle noin 50 kilometriä joen suulta ylävirtaan rakennettavaksi on suunniteltu tekoallasta. Hanke kaatui luonnonsuojelijoiden vastustukseen, ja Vaasan hallinto-oikeus päätti, ettei Utajärven kunnan ja Pohjois-Pohjanmaan ympäristöviraston suunnittelemasta tekoaltaasta saataisi kaavailtua hyötyä tulvansuojelulle, virkistyskäytölle tai kalataloudelle.
Digory Kirke
Digory Kirke on päähenkilö C. S. Lewisin kirjoittamassa "Taikurin sisarenpoika" -kirjassa. Hän on ensimmäisiä meidän maailmamme ihmisiä, jotka ovat päässeet Narniaan. "Velhossa ja leijonassa" seikkailevat Pevensien sisarukset pääsevät Narniaan Kirken talossa olevan vaatekaapin kautta. Professori Kirke on Pevensien lasten setä. Kirke mainitaan myös "Narnian viimeisessä taistelussa".
Vuonna 2005 valmistuneessa elokuvassa vanhaa herra Kirkeä näyttelee Jim Broadbent.
Digoryn isä on Intiassa, ja koska Digoryn äiti Mabel on hyvin sairas, heidän täytyy muuttaa Lontooseen Digoryn enon ja tädin luokse. Digory on surullinen, sillä hän ei pidä siitä, että on joutunut muuttamaan maalta kaupunkiin, kaiken lisäksi omituisen enonsa luokse, ja hän pelkää äitinsä kuolevan.
Digory ystävystyy naapurissa asuvan Polly Plummerin kanssa ja he seikkailevat talon ullakolla. He erehtyvät ovesta ja päätyvät Digoryn ilkeän Andrew-enon työhuoneeseen. Andrew houkuttelee Pollyn laittamaan sormuksen sormeensa. Sormus on maaginen ja koskettuaan siihen Polly katoaa. Hän on joutunut toiseen maailmaan, josta hän ei pääse pois ellei Digory seuraa häntä ja vie hänelle sormusta, jonka avulla voi palata. Koska Andrew-eno ei itse ole uskaltanut kokeilla sormuksia, hän ei tiedä niiden kaikkia ominaisuuksia. Polly ja Digory matkustavat sormusten avulla useampaankin maailmaan. He ovat paikalla, kun Aslan-leijona luo Narnian maan.
Digory ei aikuisenakaan unohda Narniaa, vaikkei sinne enää itse pääsekään. Siksi hän uskoo että Lucy on voinut käydä toisessa maailmassa, vaikka Lucyn sisarukset epäilevätkin pikkusiskonsa puheita.
Leonard Woolf
Leonard Woolf (25. marraskuuta 1880 Lontoo – 14. elokuuta 1969) oli englantilainen poliittinen toimittaja, kustantaja ja esseisti, joka tunnetaan myös kirjailija Virginia Woolfin puolisona. Pari avioitui vuonna 1913.
Luettelo Georgian kuninkaista
Tämä on luettelo Georgian kuningattarista ja kuninkaista. Maa oli kuningaskunta vuoteen 1801 saakka.
Iberia oli kreikkalais-roomalainen nimi itägeorgialaiselle Kartlin kuningaskunnalle, joka sai alkunsa noin 302 eaa. ja joutui Bysantin ja Persian valtakuntien haltuun vuonna 580. Tämä aikaisten Iberian kuninkaiden luettelo perustuu pääasiassa keskiaikaisiin georgialaisiin kronikoihin, joihin on sekoittunut legendoja ja faktoja. Artagista lähtien (1. vuosisata eaa.) myös monet roomalaiset, armenialaiset ja persialaiset lähteet kertovat kuninkaiden olemassaolosta. Heidän hallintokausiensa ajoista on kuitenkin myös epäselvyyttä.
Sassanidien Persia syrjäytti kuninkaan noin vuonna 580. Sen jälkeen Iberiaa hallitsivat ruhtinaat.Voittajaksi selviytyi Bagrationi-dynastia, joka väitti polveutuvansa aikaisemmista kuninkaista, mutta jonka todellinen alkuperä on epäselvä. Suku hallitsi Georgiaa ja kolmea siitä irtautunutta kuningaskuntaa 1800-luvun alkuun asti, jolloin Venäjä valtasi Georgian.Mongolien miehitys 1292–1310
Georgian kuninkaat hallitsivat suurinta osaa jakautuneesta kuningaskunnasta, joka otti käyttöön vanhan nimensä "Kartli". Imereti ja Kakheti olivat muut jaossa syntyneet Bagrationii-kuningaskunnat.
Kakhetin vallassa 1630–1634
Kakhetin vallassa 1668–1691
Kakhetin vallassa 1695–1703
Yhteishallitus 1711–1714
Iesen kuoleman jälkeen persialaisten avulla kaksi kuningaskuntaa yhdistyivät. Imereti säilyi itsenäisenä Venäjän haltuun joutumiseensa saakka vuonna 1810.
Leena Peisa
Leena Maria Peisa (s. 16. maaliskuuta 1979) on suomalainen kosketinsoittaja ja laulaja. Hän soittaa Dingossa kosketinsoittimia. Aiemmin Peisa on soittanut yhtyeissä Dolchamar, Punaiset Messiaat ja Lordi.
Punaiset Messiaat -yhtyeessä hänen taiteilijanimensä oli Lende Mielihyvä ja Dolchamarissa Lenja. Kuuluisuuteen hän nousi Lordi-yhtyeessä, taiteilijanimellä Awa (Lady Awa de Paysant). Hän toimi yhtyeissä myös taustalaulajana.
Leena Peisa syntyi Vantaalla, mutta asui lapsuutensa Porvoossa. Hän on soittanut lapsesta lähtien ja meni kuusivuotiaana musiikkiopistoon. Yhtyeissä soittaminen alkoi 15-vuotiaana. Peisa soitti koskettimia Punaiset Messiaat -yhtyeen kolmella albumilla 1995–1997.
Peisa alkoi opiskella vuonna 2000 Helsingin yliopistossa sosiaalipolitiikkaa. Opiskeluidensa vuoksi Peisa joutui eroamaan yhtyeistä, joissa hän tuolloin vaikutti. Pro gradu -työtä tehdessään hän pääsi töihin sosiaali- ja terveysturvan keskusliittoon ja siirtyi sieltä erilaisten oppijoiden liittoon tapahtumanjärjestäjäksi.
Peisa soitti koskettimia Dolchamar-yhtyeen albumilla "Rebela Sono" vuonna 2005.
Vuonna 2005 Peisa tapasi vanhan tuttavansa Arska Tiaisen, jonka kanssa hän oli tehnyt yhteistyötä vaikuttaessaan porvoolaisissa yhtyeissä. Tiainen esitteli Peisan Sampsa Astalalle ja myöhemmin Astala pyysi Peisaa liittymään Lordi-yhtyeen kosketinsoittajaksi. Peisa liittyi yhtyeeseen syksyllä 2005.
Awa erosi Lordi-yhtyeestä heinäkuussa 2012. Peisa tapasi miesystävänsä Cosimon vuonna 2006 Lordin Euroopan kiertueella, ja he asuivat yhdessä Italiassa, kunnes erosivat vuonna 2015 ja Peisa muutti takaisin Helsinkiin. Sen jälkeen Peisa liittyi soittamaan koskettimia muutamia singlejä julkaisseessa Sampsa Astala ja Qma -yhtyeessä, mutta soittaa myös muissa projekteissa. Sampsa Astala oli aiemmin Lordin rumpali.
Peisa liittyi helmikuussa 2018 Dingoon kosketinsoittajaksi.
Chelsea Quinn Yarbro
Chelsea Quinn Yarbro (s. 15. syyskuuta 1942, Berkeley Kalifornia) on toiminut kirjailijana yli 30 vuoden ajan. Hän on kirjoittanut yli 70 kirjaa ja 60 novellia, ja myös säveltää. Opiskelujensa jälkeen hän työskenteli useita vuosia kartanpiirtäjänä, kunnes alkoi kirjoittaa ammatikseen. Hän piirtää edelleen usein karttoja teoksiaan varten.
Yarbro tunnetaan erityisesti vampyyrihahmostaan kreivi Saint-Germainesta. Vampyyritarinoiden lisäksi hän on kirjoittanut salapoliisiromaaneja, historiallisia teoksia, science fictionia, westernejä, okkultistisia teoksia ja niin edelleen. Suomennetut teokset kuuluvat viimeksi mainittuun ryhmään.
Hiirolinnut
Hiirolinnut (Coliiformes) tai hiirilinnut on lintujen lahko, johon kuuluu vain yksi heimo, hiirot (Coliidae). Sen lajeja tavataan Saharan eteläpuolisessa Afrikassa, ja se on ainoa täysin afrikkalainen lintujen lahko. On mahdollista, että hiirilintujen sukulaisia on aiemmin elänyt muillakin mantereilla.
Hiirolinnut ovat hoikkia harmaanruskeita lintuja, joiden vartaloa peittää karvamainen höyhenpeite. Ison osan ajastaan ne vilistävät metsänpohjalla lehtien ja karikkeen seurassa etsimässä marjoja, hedelmiä ja nuoria kasvinversoja. Nimensä ne ovat saaneet tästä hiirimäisestä käytöksestä ja ulkonäöstä.
De stijl
De stijl (hollantia = 'tyyli') oli pääasiassa hollantilainen taidesuuntaus ja taiteilijaryhmä, jonka perusti vuonna 1917 Leidenissä Alankomaissa taidemaalari ja arkkitehti Theo van Doesburg. Ryhmän merkittävä jäsen oli taidemaalari Piet Mondrian.
Ryhmä vaikutti 1920-luvun ajan ja hajosi van Doesburgin kuoltua 1931. Maalaustaide perustui aluksi neoplastisismille eli uusplastisismille, myöhemmin elementarismille. De stijl suosi perusmuotoja, erityisesti kuutioita, pysty- ja vaakasuuntia. Esseessään "Uusplastisismi" (1920) Piet Mondrian esitti, että abstrakti taide ilmaisee parhaiten henkisiä arvoja. Se vaikutti funktionalismiin ja modernismiin.
Ryhmän piirissä julkaistiin myös lehteä De Stijl, joka alkoi ilmestyä 1917.
Nuojua
Nuojua on kylä Vaalan kunnassa, Oulujoen ja Oulun–Kontiomäen rautatien välisellä alueella. Kylältä on matkaa valtatielle 22 noin seitsemän kilometriä ja Vaalan kirkonkylälle noin yhdeksän kilometriä. Kylän alueella sijaitsee Nuojuan voimalaitos.
Oulujoen voimalaitospatojen rakentaminen Nuojualle ja Jylhämään 1940–50-lukujen vaihteessa oli kylän asukasluvun kannalta kulta-aikaa. Sittemmin kylän asukasluku on ollut laskussa.
Kylässä on aikoinaan ollut rautatieasema. Rautatieaseman miehitys lopetettiin 1980-luvun puolivälissä, ja lopullisesti liikennepaikka poistettiin käytöstä talvella 2004, kun pääraiteen vaihteet purettiin. Muu raiteisto purettiin seuraavana vuonna. Entinen asemarakennus toimii nykyisin kylätalona.
Monsteriser
Monsteriser on muun muassa Mokoman keikkamiksaajana toimivan Miitri Aaltosen yhtye. Yhtyeen jäsenten omien sanojen mukaan heidän musiikkiaan voi kutsua heavy-grungeksi. Itäsuomalaisen yhtyeen musiikissa korostuvat synkät kitarariffit, vahvat rummut ja erityisesti Miitri Aaltosen laulu.
Yhtye aloitti toimintansa vuoden 2005 alussa, jolloin Miitri Aaltosen, Tommi Suonpään ja Janne Hynysen mukaan liittyi kitaristi Antti Toiviainen. Levy-yhtiönä toimii Playground Music Scandinavia.
Kismet
Kismet on turkinkielinen muunnos arabiankielen sanasta "gismah", joka tarkoittaa islamin mukaan ihmiselle määrättyä osaa, kohtaloa. Se voi tarkoittaa myös:
Kamjanske
Kamjanske (), vuosina 1936–2016 Dniprodzeržynsk (, ) on teollisuuskaupunki Dnepropetrovskin alueella Ukrainassa, Dneprin lounaisrannalla. Sen asukasluvuksi arvioitiin 241 880 (2013).
Vuoteen 1936 saakka kaupunki tunnettiin nimellä Kamenskoje (, ), mutta nimettiin silloin uudelleen Dneprjoen ukrainankielisen nimimuodon ja neuvosto-Venäjän salaisen poliisin Tšekan perustajan Feliks Dzeržinskin mukaan. Vanha nimi palautettiin vuonna 2016.
Vuonna 1964 kaupungin luoteispuolelle valmistui Dneprin suuri pato, jossa toimii vesivoimala (352 MW). Patoamalla syntyi jokeen Kamjansken tekojärvi (aiemmalta nimeltään Dniprodzeržynskin tekojärvi).
Neuvostoliiton johtaja Leonid Brežnev syntyi kaupungissa.
Johnny Forsell
John ”Johnny” Forsell (12. kesäkuuta 1939 Helsinki – 10. maaliskuuta 1988 Helsinki) oli suomalainen laulaja.
Johnny Forsell oli tunnetun laulajasuvun vesa. Isoisä John Forsell oli tunnettu ruotsalainen oopperalaulaja, joka toimi myös Jussi Björlingin laulunopettajana, isä Björn Forsell oli niin ikään tunnettu oopperalaulaja ja äiti Birgit Kronström 1930- ja 1940-lukujen Suomi-Filmin musiikkielokuvien tähti, jonka lauluista lienee tunnetuin "Katupoikien laulu".
Forsellin ura musiikin parissa alkoi koululaisena koulun tanssiyhtyeen laulajana ja rumpalina. Ammattilaisura alkoi rumpalina Erkki Junkkarisen yhtyeessä. 1960 kykyjenmetsästäjä pani merkille Forsellin laulajantaidot, ja tie vei Toivo Kärjen puheille. Levytyssopimus solmittiin Decca-levymerkin kanssa, ja ensisinglenä tehtiin ”O Sole Mio”.
Syksyllä 1960 Forsell pääsi mukaan Suomen Filmiteollisuuden "Tähtisumua"-elokuvaan, jossa hän laulaa ensilevytyksensä ja pääsee vähän näyttelemäänkin. Vuoden 1961 Forsell-levytyksiä olivat muun muassa ”Kohtalon hetki” ja ”No niin, Mary Lou”, jonka Forsell levytti samassa sessiossa myös ruotsiksi. Molemmat kieliversiot julkaistiin samanaikaisesti.
Vuonna 1962 Forsell osallistui Euroviisu-karsintoihin kappaleella ”Anna Angelina” ja seuraavana vuonna kappaleella ”Kaikessa soi blues”, jonka hän myös tuoreeltaan levytti. Vuoteen 1964 kestäneeseen levylaulajan uraan mahtui myös sellaiset kappaleet kuin ”Johnny, mua muistathan”, ”Kahvila Flamenco” ja Marion Rungin kanssa duettona esitetty ”Hei Paula”.
Levysopimuksen päätyttyä 1964 Deccan kanssa Forsell jatkoi vielä vuosikymmeniä keikkamuusikkona muun muassa Dallapéssä. 1970-luvulla hän palasi vielä muutaman kerran studioon tekemään kokoelmalevyille joitakin kappaleita, muun muassa "Katupoikien laulun". Sittemmin Forsell siirtyi hoitamaan äitinsä perustamaa ravintolaa. Vaikea sairaus vaikeutti hänen viimeisiä vuosiaan.
Rebecca Loos
Rebecca Loos (s. 19. kesäkuuta 1974 Madrid, Espanja) on entinen jalkapalloilija David Beckhamin yksityissihteeri. Hän syntyi Madridissa, Espanjan pääkaupungissa, hollantilaiselle diplomaatti-isälleen ja englantilaiselle äidilleen. Hän osallistui nuoruudessaan yksityisopetukseen. Ennen yksityissihteerin uraansa hän työskenteli muun muassa yhdysvaltalaisessa investointipankissa.
Biseksuaaliksi tunnustautunut Loos nousi julkisuuteen vuonna 2004, kun maailmalle levisi huhu hänen ja Beckhamin seksisuhteesta. Suhde nousi median otsikoihin ympäri maailmaa, Beckhamin tiedottajien kuitenkin kiistäessä sen olemassaolon. Loos väitti voivansa todistaa suhteen olemassaolon muun muassa videon ja tekstiviestien avulla. Suhteen paljastuessa lopulta aidoksi, Beckhamin ja hänen vaimonsa Victorian väitettiin joutuneen sen vuoksi aviokriisiin.
Rebecca sai potkut työstään välittömästi, mutta ansaitsi nopeasti omaisuuden haastatteluilla ja muilla esiintymisillä. Helsingin Sanomien mukaan Loos nettosi News of the Worldin haastattelusta 750 000 puntaa eli 1,1 miljoonaa euroa ja televisiohaastattelusta yli miljoona euroa.
Sami Seliö
Sami Mikael Seliö (5. toukokuuta 1975 Lohja) on suomalainen F1-veneilijä ja vuosien 2007 ja 2010 maailmanmestari. Tällä hetkellä Seliö kilpailee Mad-Croc F1 Team -tallissa.
Seliö osallistui ensimmäiseen F1-venekisaansa Tampereella 1998 ja hän sijoittui kuudenneksi. Ensimmäisen F1-paalupaikan hän saavutti 27. toukokuuta 2006 Portugalissa. Vajaa vuosi myöhemmin hän sai uransa avausvoiton Ranskan LaRochellessä.
Vuonna 2005 Seliö saavutti MM-sarjassa toisen sijan. Vuonna 2007 Seliö lähti viimeiseen F1-kisaan MM-sarjan toiselta sijalta ollen 16 pistettä jäljessä Guido Cappellinia. Arabiemiraattien Sharjahissa ajetussa päätöskisassa lähes varmana mestarina pidetty Cappellini keskeytti kymmenen kierrosta ennen maalia ja Seliön ajaessa voittoon nousi hän maailmanmestariksi neljän pisteen erolla. Seliöstä tuli historian ensimmäinen suomalainen F1-veneiden maailmanmestari. Kaudella 2007 Seliö voitti kolme MM-osakilpailua. Vuonna 2008 Seliö sijoittui MM-sarjassa toiseksi ja 2009 kolmanneksi.
Kaudella 2010 Seliö voitti F1-uransa toisen maailmanmestaruuden.
2. lokakuuta 2011 Seliö oli onnettomuudessa Kiinan Liuzhoussa järjestetyssä osakilpailussa, jossa Seliö menetti veneen hallinnan n. 200 km/h:n vauhdissa . Onnettomuudessa Seliö sai aivotärähdyksen, mursi kylkiluita ja häntäluunsa sekä hänen oikea silmänsä sai verenpurkautuman kovan rysäyksen johdosta .
Seliön isä Niilo Seliö on venevalmistaja Seliö Boatsin perustaja.
Oulun kaupungintalo
Oulun kaupungintalo sijaitsee Maria Silfvanin puistossa Pokkisen kaupunginosassa Oulun keskustassa. Johan Erik Stenbergin (1845–1923) suunnittelema kivirakenteinen uusrenessanssirakennus toimi valmistuessaan Oulun Seurahuoneena, ja se otettiin käyttöön Pohjanmaan radan valmistumisen kunniaksi järjestetyillä juhlaillallisilla 29. lokakuuta 1886.
Nykyisen rakennuksen paikalla sijaitsi aiemmin puurakenteinen seurahuonerakennus sekä kaupungin ainoa juhlasali. Rakennus tuhoutui Oulun suurpalossa 1882.
Oulun kaupunginvaltuusto on kokoontunut nykyisin kaupungintalona toimivassa rakennuksessa 21. joulukuuta 1921 alkaen, ja kaupunginhallituksen ensimmäinen kokous pidettiin 3. tammikuuta 1931.
Rakennus on nelikerroksinen.
Kaupungintalon Torikadun puoleisella seinustalla sijaitsee kuvanveistäjä Sanna Koiviston patsas "Ajan kulku", joka paljastettiin 30. elokuuta 2005. Veistos ja sen pronssifiguurit kuvaavat Oulun kehittymistä 1600-luvulta nykyaikaan.
Lakeuksien lukko (ooppera)
Lakeuksien lukko on sanomalehti Ilkan satavuotisjuhlien tilausteos Ilmajoen Musiikkijuhlilta. Ooppera perustuu Ilkan päätoimittajana toimineen Artturi Leinosen vuonna 1920 julkaistuun romaaniin "Lakeuksien lukko". Oopperan on säveltänyt Pekka Kostiainen.Etelä-Pohjanmaa 1800-luvun puolivälissä.
Trans-Kanadan valtatie
Trans-Kanadan valtatie (engl. "Trans-Canada Highway") on useista maanteistä koostuva järjestelmä, joka yhdistää kaikki Kanadan kymmenen provinssia ja ulottuu Atlantin rannikolta Tyynenmeren rannikolle. Se vahvistettiin vuonna 1948, avattiin vuonna 1962 ja valmistettiin loppuun vuonna 1970. Maantiejärjestelmän tunnistaa sen reittimerkeistä, joissa on valkea vaahteranlehti vihreällä pohjalla.
Provinssit huolehtivat valtatien reittien numeroinnista. Lännen provinssit ovat järjestäneet reittien numerot niin, että järjestelmän pääreitti käyttää numeroa 1 koko alueella. Kuitenkin Manitoban ja Ontarion välisen rajan itäpuolella teiden numerot vaihtuvat provinssien rajoilla. Koska järjestelmä koostuu monin paikoin muiden tärkeiden teiden – jotka on valmistettu jo ennen Trans-Kanadan valtatietä – osista omilla erillisillä nimikkeillään, on epätodennäköistä, että provinssit vaihtaisivat maantieteseen pohjautuvaa reitinnumerointiaan yhdenmukaistaakseen sen muun Kanadan kanssa. Näin ollen valtatiellä ei tule todennäköisesti olemaan yhtenäistä nimijärjestelmää. Läntisessä Kanadassa sijaitseva vaihtoehtoinen Yellowhead Highway -tie on koko matkaltaan merkitty Manitobasta Brittiläiseen Kolumbiaan numerolla 16.
Vaikka Trans-Kanadan valtatiellä ei ole valtakunnallisesti vahvistettua alkamispistettä, St. John’s on ottanut käyttöön tämän nimityksen tienpätkälle, joka kulkee kaupungin läpi. Järjestelmän virallinen länsipää sijaitsee Victoriassa, mutta myös Tofinon pikkukaupunki väittää olevansa sen ”Pacific Terminus”, Tyynenmeren puoleinen pää.
Spartan armeija
Spartan armeija oli antiikin Kreikan ylivoimaisesti parhaiten koulutettu armeija. Aina 500-luvulta eaa. 300-luvun eaa. puoliväliin asti Spartan armeija aiheutti pelkoa ja kunnioitusta vastustajissaan. Spartalaiset olivat ainoat kreikkalaisista kaupunkivaltioista, jotka ylläpitivät pysyvää armeijaa. Spartan yhteiskunta oli järjestetty kansalaisten sotilaskoulutuksen ympärille. Spartan omalaatuinen yhteiskuntajärjestys johtui siitä, että Spartan kansalaisia oli verrattain vähän Lakonian ja Messenian orjaväestöön, helootteihin verrattuna ja spartalaiset pelkäsivät aina heloottien kapinoita.
Armeijaan kuuluivat kaikki 20–60-vuotiaat miehet. Sparta koostui viidestä kylästä, jotka kaikki järjestivät yhden rykmentin. 400-luvulla tätä järjestystä muutettiin ja rykmentit koostuivat eri kylien asukkaista. Yleensä Spartan armeijaa johti yksi Spartan kahdesta kuninkaasta. Armeija jaettiin pienempiin yksikköihin, joita johtivat omat upseerinsa:
Nuorten miesten (20–29-vuotiaat) keskuudesta valittiin 300 "ritaria" ("hippeis") valioyksikköön, joka toimi kuninkaan henkivartiostona taistelussa.
Itse Spartan kansalaisten lisäksi Spartan armeijaan kuului joukkoja myös muista Spartan kansanluokista. Tärkeimpiä näistä olivat perioikit, jotka taistelivat Spartan armeijassa omissa yksiköissään. Perioikit taistelivat luultavasti etupäässä hopliitteina ja olivat myös spartalaisten tapaan hyvin koulutettuja. Vuoristoisesta Skiritis-maakunnasta kotoisin olleet "skiritait" taistelivat omassa yksikössään. He olivat kevyesti varustettuja ja heidän tehtävänään oli turvata armeija vasen siipi taistelun aikana. Öisin he toimivat vartiotehtävissä.
Spartan johtaman Peloponnesolaisliiton jäsenten oli sodan aikana alistettava joukkonsa Spartan johdettaviksi.
Luettelo tärkeimmistä taisteluista, joihin Spartan armeija otti osaa.
Lhotse
Lhotse (Kiinassa virallisesti "Lhozê", kiinaksi: 洛子峰, pinyiniksi: "Luòzǐ Fēng") on maailman neljänneksi korkein vuori, jonka korkein huippu on 8 516 metriä merenpinnan tason yläpuolella. Vuoren kaksi muuta huippua ovat 8 414 ja 8 383 metriä merenpinnan yläpuolella. Lhotse sijaitsee Himalajalla Kiinan ja Nepalin rajalla. Lhotsea ja Mount Everestiä yhdistää korkea sola, jota kutsutaan Eteläsolaksi ().
Lhotsen päähuippu valloitettiin ensimmäistä kertaa 18. toukokuuta 1956, kun sveitsiläiset Ernst Reiss ja Friz Luchsinger kiipesivät sen huipulle.
Lokakuuhun 2003 mennessä 243 kiipeilijää on päässyt Lhotsen huipulle ja 11 on kuollut vuorella.
Lontoon eläintarha
Lontoon eläintarha () on yksi Euroopan vanhimmista eläintarhoista. Se sijaitsee Lontoon Regent's Parkissa ja perustettiin vuonna 1828. Singaporen perustajan Thomas Stamford Rafflesin ehdotuksesta perustettu tarha oli aluksi vain Lontoon eläintieteellisen yhdistyksen jäsenten tutkimuskäytössä, mutta varainhankinnan takia se avattiin yleisölle 1847.
Eläintarhassa on esimerkiksi kirahveja, kääpiövirtahepoja, tapiireja, ihmisapinoita, kissaeläimiä, pingviinejä ja pelikaaneja.
Eläintarhan tunnetuimpia eläimiä ovat olleet Jumbo-norsu, joka eli siellä vuodesta 1865 vuoteen 1882, Guy-gorilla ja Nalle Puhille nimensä antanut karhu nimeltä Winnie.
Jasperin kansallispuisto
Jasperin kansallispuisto () on 10 878 neliökilometrin pinta-alallaan Kanadan Kalliovuorten suurin kansallispuisto. Se sijaitsee Albertassa, Banffin kansallispuistosta pohjoiseen ja Edmontonista länteen.
Puistoon kuuluu muun muassa Columbia Icefieldin jäätiköt, kuumia lähteitä, järviä, vesiputouksia, ja vuoria. Kansallispuistossa asuvia eläimiä ovat muun muassa hirvi, vuorivuohi, paksusarvilammas, karhut ja karibu. Puiston tunnetuin kohde on kuvauksellinen Malignejärvi. Puistossa sijaitsee myös Marmot Basinin laskettelualue.
Jasperin kansallispuisto nimettiin Jasper Hawesin mukaan, joka piti alueella North West Companyn kauppa-asemaa. Aikaisemmin siihen viitattiin nimellä "Fitzhugh".
Kansallispuisto pääsi Unescon maailmanperintöluetteloon vuonna 1984 vuortenhuippuja, jäätiköitä, järviä, vesiputouksia, kanjoneita ja kalkkikiviluolia sisältävien vuorimaisemien, sekä alueelta löydettyjen fossiilien johdosta.
Makalu
Makalu (virallisesti Makaru; kiinaksi: 马卡鲁山, pinyiniksi: "Mǎkǎlǔ Shān") on maailman viidenneksi korkein vuori. Se sijaitsee Himalajan vuoristossa 23 kilometriä Mount Everestistä itään, Kiinan ja Nepalin rajalla. Makalu on vaikeapääsyinen, nelisivuisen pyramidin muotoinen vuori. Makalun korkein huippu nousee 8 463 metrin korkeuteen merenpinnasta.
Makalulla on myös kaksi matalampaa huippua. Kangchungtse tai "Makalu II" on 7 678 m korkea huippu, joka sijaitsee kolme kilometriä päähuipusta luoteeseen. Neljä kilometriä koilliseen päähuipusta sijaitsee Chomo Lonzo, joka on 7 818 metriä korkea. Sille johtaa päähuipulta erittäin kapea ja vaarallinen harjanne, joka on Himalajan alati muuttuvissa keleissä lähes mahdoton ylittää.
Makalu on yksi vaikeimmista "kasitonnisista" eli yli 8 000 metriä korkeista huipusta kiivetä. Makalu on tunnettu jyrkistä nousuista ja veitsenterävistä harjanteista. Loppulähestyminen huipulle vaatii myös teknistä kiipeilyä.
Ensimmäinen yritys valloittaa Makalun huippu tehtiin, kun yhdysvaltalainen ryhmä yritti vuonna 1954 kiivetä huipulle kaakkoisharjannetta pitkin. Ryhmä joutui kuitenkin kääntymään takaisin 7 100 metrin korkeudella myrskyjen vuoksi.
Lionel Terray ja Jean Couzy olivat Makalun huipun ensimmäiset valloittajat 15. toukokuuta 1955. He kuuluivat ranskalaiseen retkikuntaan, jota johti Jean Franco. Franco ja kaksi muuta kiipeäjää saavuttivat huipun päivää myöhemmin. Ranskalaisretkikunta kiipesi pohjoisseinämän ja koillisharjanteen reittiä Kangchutsen ja Makalun välisen kannaksen kautta. Se on edelleen standardireitti Makalun huipulle.
Ensimmäinen nousu kaakkoisharjanteen reittiä pitkin tehtiin 23. toukokuuta 1970 japanilaisretkikunnan kiipeämänä.
Ranskalainen vuorikiipeilijä Jean-Christophe Lafaille katosi tammikuun 27. päivän paikkeilla vuonna 2006 yrittäessään tehdä ensimmäistä talvinousua Makalulle.
Puujalka (urheiluvamma)
Puujalka on jalan vamma, joka johtuu kovasta iskusta reiden etupuolelle tai pohkeeseen. Se on yleinen vamma monissa urheilulajeissa, erityisesti jalkapalloilijoilla. Puujalkaa hoidetaan kylmähoidolla parin tunnin välein. Myös vuorotellen kylmän ja kuuman veden alla kipukohdan pitäminen voi auttaa. Venyttely auttaa heti, kun pystyy taivuttamaan jalkaa kunnolla. Puujalan paranemista ei juuri pysty nopeuttamaan, mutta se paranee levossa itsestään noin viikon kuluessa.
Broad Peak
Broad Peak on maailman 12. korkein vuori, jonka huippu on 8 047 metriä merenpinnan yläpuolella. Vuori sijaitsee Pakistanin ja Kiinan rajalla. Broad Peakin nimi oli alun perin K3, mutta myöhemmin se päätettiin vaihtaa. Se sijaitsee 8 km K2-vuoresta.
Ensimmäisen nousun vuorelle teki 9. kesäkuuta 1957 itävaltalainen ryhmä, jota johti Marcus Schmuck. Muut ryhmän jäsenet olivat Fritz Wintersteller, Kurt Diemberger ja Hermann Buhl.
Manaslu
Manaslu, on maailman kahdeksanneksi korkein vuori. Se sijaitsee Himalajan vuoristossa Nepalin Läntisellä kehitysalueella, Gandakin vyöhykkeellä, 61 kilometriä Gorkhan kaupungin pohjoispuolella. Myös "Kutang"-nimellä tunnetun vuoren huippu on 8 163 metriä merenpinnan yläpuolella.
Nimi "Manaslu" tulee sanasta "Manasa", joka on sanskritia ja tarkoittaa "Hengen vuorta".
Ensimmäisen nousun tekivät T. Imanishi ja Gyalzen Norbu vuonna toukokuun 9. päivänä 1956.
Manaslu on osa 1 663 km laajuista Manaslun suojelualuetta.
Cho Oyu
Cho Oyu (myös Cho Oyo tai Mount Zhuoaoyou) on maailman kuudenneksi korkein vuori. Sen huippu on 8 201 metriä merenpinnan yläpuolella. Vuori sijaitsee Himalajalla, noin 30 kilometriä Mount Everestistä länteen. Vuori sijaitsee Nangpa La -solan, Tiibetin ja Khumbun laakson välisen kauppareitin pohjoispuolella. Nepalin Solukhumbun piirikunnan ja Kiinan Tiibetin autonomisen alueen rajalla.
Vuoren nimi "Cho Oyu" on tiibetin kieltä ja tarkoittaa "turkoosijumalatarta".
Ensimmäisen dokumentoidun nousun vuorelle teki 19. lokakuuta 1954 itävaltalaisen retkikunnan jäsenet Herbert Tichy, Sepp Jochler ja Pasang Dava Lama (paikallinen sherpa). Nousu tehtiin ilman lisähappea.
Monia kiipeijöitä on kuollut vuorella.
Ford GT
Ford GT on autoyhtiö Fordin kehittämä ja rakentama keskimoottorinen superauto.
Ford GT oli alkujaan konseptiauto, jolla haluttiin juhlistaa Fordin satavuotista historiaa. Inspiraation lähteenä autolle toimi Fordin klassinen 1960-luvun kilpa-auto GT40.
Konseptimalli sai positiivisen vastaanoton autonäyttelyissä vuonna 2002, ja niinpä Ford otti auton tuotantoon alkaen vuosimallista 2003. Äärimmäisen suorituskykyisen, kaksipaikkaisen auton voimanlähteenä on mekaanisesti ahdettu 5,4-litrainen V8-moottori, joka tuottaa huipputehoa 410 kW (550 hevosvoimaa) ja huippuvääntöä 680 Nm. Auton huippunopeus on elektronisesti rajoitettu 330 km/h.
Gasherbrum I
Gasherbrum I on maailman 11. ja Pakistanin 3. korkein vuori, joka kuuluu Gasherbrumin massiiviin. Vuori sijaitsee Karakorumin vuoristossa Gilgit-Baltistanin alueella Kiinan–Pakistanin rajalla. Sen huippu kohoaa 8 080 metriä merenpinnan yläpuolella. Vuori tunnetaan myös nimillä "Hidden Peak" ja "K5".
Gasherbrum II
Gasherbrum II eli K4 on maailman 13. korkein vuori. Sen huippu on 8 035 metriä merenpinnan yläpuolella. Vuori sijaitsee Karakorum-vuoristossa Pakistanissa.
Longueuil
Longueuil on Saint Lawrencen joen etelärannalla Lounais-Québecissa Kanadassa sijaitseva kaupunki, jonka väkiluku on 239 700 (2016). Se kuuluu Montrealin esikaupunkialueeseen, ja merkittävä osa sen asukkaista käy töissä Montrealissa. Seudulle vuonna 1657 muuttanut kauppias Charles le Moune nimesi alueen äitinsä ranskalaisen kotikylän mukaan.
Longueuiliin liitettiin 1. tammikuuta 2002 Bouchervillen, Brossardin, Greenfield Parkin, LeMoynen, Saint-Bruno-de-Montarvillen, Saint-Hubertin ja Saint-Lambertin kaupungit, joista tuli sen borough’ja. Vuonna 2004 Boucherville, Saint-Lambert, Saint-Bruno-de-Montarville ja Brossard päättivät kuitenkin erota Longueuilista ja niistä tuli jälleen itsenäisiä kaupunkeja 2006. Nykyisin Longueuiliin kuuluu siis kolme borough’ta, joita ovat Greenfield Park, Saint-Hubert ja Vieux-Longueuil. Vieux-Longueuil muodostuu entisistä Longueuilin ja LeMoynen kaupungeista.
Saint-Hubertissa sijaitsee Kanadan avaruusviraston päämaja ja Longueuilin lentokenttä. Kaupungin huomattavimpia työllistäjiä on kanadalainen Bombardier-yhtiö, joka valmistaa raidekulkuneuvoja.
Hl
Hl tarkoittaa seuraavia:
Olomouc
Olomouc (lausunta: /Olomouts/, , , ) on kaupunki Määrissä Tšekissä Moravan varrella kohdassa, jossa joki yhtyy Bystřiceen. Sen asukasluku on 100 373 (2009).
Olomouc on mahdollisesti alun perin roomalainen linnoitus, jonka nimestä "Mons Julii" nykyinen nimi on lähtöisin. Olomouc sai piispanistuimen 1063 ja arkkipiispan 1777. Kuningas Ladislaus V pysähtyi 1306 kaupungissa matkallaan Puolaan. Hänet murhattiin ja koko Přemyslidien suku sammui. Olomoucin rauhassa 1476 Määri luovutettiin Unkarille. Kolmikymmenvuotisen sodan aikana 1640-luvulla ruotsalaiset miehittivät kaupunkia kahdeksan vuotta. Tämän jälkeen se oli raunioina ja menetti asemansa Määrin pääkaupunkina Brnolle. Ruton raivottua kaupungissa sen poistumisen kunniaksi Olomouciin rakennettiin 1700-luvun alkupuoliskolla Pyhän kolminaisuuden pylväs, joka kuuluu nykyään Unescon maailmanperintöluetteloon.
Maria Teresia linnoitti Olomoucin, ja Frederik Suuri piiritti sitä seitsemän viikkoa vuonna 1758, muttei saanut sitä haltuunsa. Vuonna 1848 keisari Ferdinand luopui kruunusta kaupungissa ja Olomoucin arkkipiispan linnassa kokoontuivat Itävallan ensimmäiset perustuslailliset valtiopäivät 1848–1849. Vuonna 1850 Olmützissa pidettiin tärkeä Preussin ja Itävallan valtiomiesten kokous ("Olmützer Punktation"), jossa Saksan liitto palautettiin ja Preussi luovutti sen johdon Itävallalle.
Olomoucin Pyhän Ladislauksen tuomiokirkko rakennettiin uudelleen 1800-luvun lopulla uusgoottiseen tyyliin, mutta säilytti osia moneen kertaan uudelleenrakennetusta kirkosta. Kellotorni on satametrinen. Kirkon lähellä on piispan palatsi, jota kutsutaan joskus Přemyslidien palatsiksi. Muista kirkoista merkittäviä ovat Pyhän Mauricen ja Mikaelin kirkot ja uusbarokkinen Pyhän Johannes Sarkanderin kappeli. Hänet julisti pyhäksi Johannes Paavali II käydessään Olomoucissa 1995. Sarkanderin kidutuslaitteet ja hautakivet sijaitsevat edelleen kappelissa.
Kaupungin raatihuone on vuodelta 1378. Olomoucissa on myös kuusi barokkisuihkulähdettä, viisi nimetty roomalaisten jumalien ja yksi Julius Caesarin mukaan, joka tarinan mukaan perusti kaupungin.
Yliopisto perustettiin 1573 ja lakkautettiin 1860, mutta avattiin uudelleen 1946 František Palackýn mukaan nimettynä.
Olomoucin ystävyyskaupunkeja ovat:
Matku
Matku on kylä, joka sijaitsee Forssan kaupungin pohjoisosassa entisen Koijärven kunnan alueella. Matku sijaitsee Turku–Toijala-rautatien varrella valtatie 9:n läheisyydessä. Matkun rautatieasema purettiin vuonna 2000.
Matkun postinumeroalueella (31110 Matku) on 582 asukasta. Matku on aikaisemmin ollut myös taajama, mutta vuoden 2011 taajamarajauksen mukaan sitä ei enää pidetä taajamana. Kylän keskustassa aiemmin toimineet peruspalvelut ovat siirtyneet pääasiassa Forssaan.
Koijärven entinen kuntakeskus Koijärven kylä sijaitsee Matkusta itään. Lähimmät taajamat ovat Humppilan ja Urjalan keskustaajamat. Etäisyydet Matkusta eräisiin Etelä-Suomen kaupunkeihin ovat:
Ox
Ox tarkoittaa seuraavia:
Kita
Kita voi tarkoittaa:Kita (yleensä , "pohjoinen") on useiden paikkakuntien ja kaupunkien suuralueiden nimi Japanissa.
Awa
Awa voi tarkoittaa ainakin seuraavia asioita:
Mörö
Mörö voi tarkoittaa:
Lakeuksien lukko
Lakeuksien lukko voi tarkoittaa ainakin seuraavia teoksia:
Tuzla
Tuzla (Тузла) on kaupunki Koillis- Bosnia ja Hertsegovinassa 80 km Sarajevosta pohjoiseen. Vuoden 1991 väestönlaskennassa sen asukasluku oli 131 000. Tuzla oli Bosnian sodassa YK:n julistamana turva-alueena. Kaupungin asukasluku oli 120 441 asukasta vuonna 2013. Tuzla on Tuzlan kantonin pääkaupunki.
Tuzla on mainittu vuonna 950 Unkarin alaisuudessa. Vuonna 1510 Tuzla oli turkkilaisten varuskuntakaupunki, 1800-luvulla se siirtyi Itävalta-Unkarille. Vuonna 1918 siitä tuli osa Jugoslaviaa.
Historiallisesti kaupungista käytettiin nimeä "Soli", 'suolat' serbokroatiksi. Nykynimi on lähtöisin turkin sanasta 'tuz', joka sekin merkitsee suolaa. Suolan lisäksi lähistöltä kaivetaan ligniittiä. Teollisuuteen kuuluu erilaista kemianteollisuutta ja Bosnia-Hertsegovinan suurin lämpövoimala Termolektrana Tuzla (780 MW).
Kaupungissa on 1976 perustettu yliopisto. Kaupungissa järjestetään vuosittain heinäkuussa Meša Selimovićin mukaan nimetty kirjallisuusfestivaali ja vuonna 2004 avattiin suolakaivosmuseo "Solni Trg". Keskuspuistossa on yksi harvoista Euroopassa olevista suolajärvistä.
Kaupungin kansainvälinen lentokenttä sijaitsee Dubravessa (IATA: TZL).
Tuzla oli Bosnian sodassa saarrettu kaupunki, siellä oli muslimeja, saartajina serbit. Kaupunki pysyi muslimeilla sodan loppuun asti.
Tisza
Tisza (, , , , , , "Tisia" tai "Pathissus") on Tonavan suurin sivujoki ja Unkarin toiseksi pisin joki. Joen mukaan on nimetty myös myöhäisneoliittinen Tiszan kulttuuri.
Tisza alkaa Ukrainassa Taka-Karpatian alueella Rah'ivin kaupungin koillispuolella kohdassa, jossa idästä saapuva "Valkoinen Tisza" ja pohjoisesta laskeva toinen alkujoki "Musta Tisza" yhdistyvät (koordinaatit ). Virrattuaan runsas 20 kilometriä kohti etelää, Tisza toimii Ukrainan ja Romanian rajajokena sekä hieman myöhemmin Ukrainan ja Unkarin rajajokena. Se kulkee vielä Unkarin ja Slovakian rajallakin 5 km:n matkan, ja kääntyy sitten etelälounaaseen. Ukrainan kaupungeista sen varrella sijaitsevat mm. Velykyj Bytškiv, Hust, Vynohradiv ja Tšop, Romaniassa Sighet.
Unkarissa Tiszan pituus on nykyään 966 km. Alun perin joen pituus Unkarin alueella oli 1419 km, ja joki mutkitteli huomattavasti nykyistä enemmän. Mutkaisuudesta seuranneiden useiden tulvien takia unkarilaiset suoristivat Tiszaa vuosina 1846–1880. Tästäkin huolimatta tulvat ovat edelleen aiheuttaneet aika ajoin tuhoja. Suurimpia kaupunkeja Tiszan varrella ovat Tokaj, Tiszafüred, Szolnok, Csongrád ja Szeged. Szegedin lähellä Tisza ylittää Unkarin ja Serbian rajan ja virtaa eteläsuunnassa Vojvodinaan, jossa se laskee Tonavaan hieman Novi Sadista itään.
31. tammikuuta vuonna 2000 jokea kohtasi luonnonkatastrofi, kun eräässä romanialaisessa kultakaivoksessa sattuneen onnettomuuden seurauksena jokeen pääsi Someş-sivujoen kautta syanidia. Tämän seurauksena joesta kuoli kaikki elollinen, mikä luonnollisesti merkitsi katastrofia myös joen varrella toimineille kalastajille.